Source: http://gyereklovasverseny.hu/dijugratoversenyszamok
Timestamp: 2017-10-20 14:23:32
Document Index: 29097139

Matched Legal Cases: ['§ 2', '§ 2', '§ 2', '§ 2', '§ 2', '§ 2']

MINŐSÜLTEK LISTÁJA
FEDETTPÁLYÁS BAJNOKSÁG 2015-2016
4090 Polgár, Dózsa György út 2-8., Tel: 70/945-5927
Bank: Polgári Takarékszövetkezet 61200216-11046666
2017. -es fedett pályás versenysorozattól ÚJ VERSENYSZÁM!:
2017. január 7.-i Elnökségi ülés, és döntés szerint, bevezetésre kerül a díjugrató versenyszámokban is a GYAKORLÓ versenyszám. Hasonlóan az ügyességi versenyszámokhoz, itt is kategóriától, és képzettségi szinttől függetlenül indulhatnak a lovasok és lovak gyakorló szándékkal. Nincs rangsorolás, csak egységes díjszalagozás.
Az akadályok mérete: max. 60 cm
Leírása: Összetett akadály nem építhető, vizes tálca és palánk sem helyezhető el a pályán.
Akadályok száma: max.8 db akadály
Díjugrató versenyszámok Nevezési kiírása 2015.
Érvényes: 2015. december 31.
Nyomtatható verzióban:
(A versenysorozat lebonyolítója: a Gyermek - és Pónilovasok Országos Szövetsége a változtatás jogát fenntartja)
Gyermek - és Pónilovasok Országos Szövetségének Díjugrató versenyszámai Országos Bajnokság keretén belül zajlanak.
Megyei bajnokságot nem szervezünk.
A verseny feltételei, szabályai minden helyszínen azonosak.
Csak a „minősítő versenyszám" megjelölésű kategóriákban rendezünk Országos bajnokságot.
2013.10.30/4 számú határozat
Az Országos Bajnokságra 2 db az adott kategóriában befejezett pálya (hibaponttól és helyezéstől függetlenül) teljesítésével lehet bejutni. A versenynapon két lóval induló versenyzők mindkét lóval teljesített, befejezett pályája minősít.
Előkezdő Lovas - 60 cm - „MINŐSÍTŐ VERSENYSZÁM"
Kezdő ló - Lovak/Pónik mérethatártól függetlenül
Kezdő lovas versenyszám - STÍLUS versenyszám - Lovak/pónik mérethatártól függetlenül, kezdő lovassal.
Kezdő Lovas NYÍLT versenyszám - 70 cm - „MINŐSÍTŐ VERSENYSZÁM" - hiba-idős elbírálással - Lovak/pónik mérethatártól függetlenül, kezdő lovassal.
Póni 80 cm kategória - „MINŐSÍTŐ VERSENYSZÁM" - Pónik/ Kislovak mérethatártól függetlenül 148 cm bottal mért marmagasságig.
Nagy ló - „MINŐSÍTŐ VERSENYSZÁM" - Lovak 149 cm bottal mért marmagasságtól
NYÍLT versenyszám (A forduló kupagyőztesi címéért,) nem minősítő versenyszám - Lovak mérethatárától függetlenül.(kezdő lovas kivételével)
Egy versenyszámban egy lovas 2 különböző lóval nevezhet.
Egy lóval más versenyző is indulhat egy versenynapon.
Egy lovas, más lóval több kategóriában is indulhat, és megszerezheti a minősülést az országos döntőre.
A rajtengedély vizsga nem kötelező.
A versenyre bármilyen méretű és fajtájú ló nevezhető a megfelelő kategóriába.
Az ugró versenyszámokban 4 évesnél fiatalabb ló nem indulhat.
Előírt öltözet:
Három ponton rögzített lovaglósapka viselése a bemelegítő és a versenypályán egyaránt KÖTELEZŐ!
Védőmellény viselése KÖTELEZŐ!
Világos, vagy fehér színű lovaglónadrág, fehér ing, lovaglócsizma vagy lovaglócipő lábszárvédővel
Zakó, kesztyű, viselése kívánatos, de nem kötelező
Sarkantyú viselése engedélyezett, de csak rövid tollú és tompa végű sarkantyú használható.
Rövid pálca megengedett. A pálca hossza maximum 75 cm lehet.
Lovak szerszámozása:
Csak Angol típusú nyereg használható.
Kötelező a szemellenző nélküli kantár,csikó szájrészű zabla kivételével, más típusú zabla nem használható. (lásd az ügyességi versenyszámoknál)
Gyűrűs martingál kivételével semmilyen segédszár vagy kikötőszár nem használható.
Fásli illetve lábvédő használata megengedett.
Figyelem! - A verseny helyszínére érkezéstől, a verseny egész területén, a lovat csak a benevezett lovas lovagolhatja, szülő, edző a lóra nem ülhet fel. A lovat előkészítés és mozgatás céljából a szülő, edző futószárazhatja.
1. ELŐKEZDŐ LOVAS 60 cm (MINŐSÍTŐ VERSENYSZÁM)
- Az ugrószámok legelső versenyszámaként kerül lebonyolításra.
- Azok a lovasok, akik az idei esztendőben kezdik meg a versenyzést a díjugrató versenyszámokban, azok csak ebbe a versenyszámba nevezhetnek.
- Ebben a versenyszámban a lovas 1 éven keresztül versenyzik, és csak egy évben indulhat az DÍJUGRATÁS ELŐKEZDŐ LOVAS BAJNOKI CÍMÉÉRT.
- Aki 1 év alatt nem teljesíti a fentebb lépés feltételét, azaz a 3 befejezett pályát, akkor az egy évet maghaladóan is itt kell, hogy versenyezzen, amíg meg nincs a 3 befejezett pálya.
- Azok a versenyzők, akik ebben a versenyszámban versenyeznek, gyakorló szándékkal fentebb nevezhetnek a Kezdő Lovas 70 cm stílus versenyszámba, de már a 70 cm NYÍLT, hiba-idős elbírálású versenyszámba nem indulhatnak.
- Az előkezdő számban versenyző lovasnak lehetősége van 3 befejezett pálya teljesítése után 1 szinttel fentebb kérni magát, hogy indulni tudjon a Kezdő Lovas 70 cm - es versenyszámokban.
- Aki fentebb lépett a 60 cm-ről, az már nem indulhat többet itt, és nem indulhat ennek a számnak a Bajnokságáért sem.
- Rajtengedély vizsgával rendelkező lovas itt nem versenyezhet.
Pálya: a pályán maximum 8 db ugrást helyezünk el. Az akadályok mérete: 60 cm-nél nem magasabb és 60 cm-nél nem szélesebb. Kőfal, vizes tálca, valamint összetett ugrás nem épül. Az akadályok alá térkitöltő elem (bója, kerítés, palánk) behelyezhető, de többnyire csak rudakból épül.
Az előkezdő lovas versenyszámban a póniknak nem helyezzük lentebb az akadályokat, ugyanazon a magasságon versenyeznek, mint a nagyobb társaik.
Iram: 300m/perc
Elbírálás: DSZ: „A" szabály szerint A pálya teljesítésére alapidő van megadva.
Díjazása: Minősítő versenyszám, 2 azaz befejezett pálya teljesítése esetén a versenyző minősül a versenyszám Országos Bajnokságára. A versenyzők 1-3 helyig érmet kapnak, a lovakat 1-6 helyig szalagozzuk.
1. KEZDŐ LÓ 60 cm versenyszám
- Kezdő lónak számít az a ló, akik az adott évben kezdik meg a versenyzést a Gyermek -és Pónilovasok Országos Szövetsége által szervezett versenyeken.
- Kezdő lónak számít az a ló is, aki díjugrató versenyeken részt vesz, de a GYEPOSZ versenyin még nem indult, kivételt képez az a Díjugrató ló, aki B3 vagy annál nagyobb számokban versenyzik vagy versenyzett. Ők kezdő lóként nem indulhatnak. (határozat 2014. 10.25./15)
- A kezdő ló versenyszámban induló lovaknak lehetőségük van még továbbá akár ugyanazzal a lovassal is indulni (gyakorló szándékkal) a Kezdő lovas versenyszámban, természetesen külön értékeléssel a versenyszám végén. A díjazás tehát ebben az esetben külön történik a kezdő lovasok díjazásától, a lovakat helyezésnek megfelelően díjszalaggal jutalmazzuk.
Pálya: a pályán 10 db ugrást helyezünk el. Az akadályok mérete: 60 cm-nél nem magasabb és 60 cm-nél nem szélesebb. Kőfal, vizes árok, valamint összetett ugrás nem épül. Az akadályok alá térkitöltő elem (bója, kerítés, palánk, kőfal elem) behelyezhető.
A kezdő ló versenyszámban a póniknak nem helyezzük lentebb az akadályokat, ugyanazon a magasságon versenyeznek, mint a nagyobb társaik.
Elbírálás: DSZ: „A" szabály szerint. A pálya teljesítésére alapidő van megadva.
Díjazása: A lovakat 1-6. helyig szalagozzuk.
1. KEZDŐ LOVAS - stílus versenyszám - 70 cm
Ebbe a versenyszámba azok a gyerekek nevezhetnek, akik előkezdő vagy kezdőlovasok.
Azok akik indulni szeretnének a Kezdőlovas NYÍLT versenyszámban, azoknak ebbe a versenyszámba kötelező benevezni, csak a Kezdőlovas NYÍLT versenyszámban indulni nem lehet.
Ebben a versenyszámban az első starttól számítva egy évig indulhat a lovas.
Ahhoz, hogy fentebbi díjugrató versenyszámokba indulhasson, versenyeznie kell a Kezdőlovas NYILT versenyszámban és ott teljesíteni kell a 3 befejezett pályát. Azok akik ebben a kategóriában nem szerezték meg a 2 db 6 vagy afeletti stíluspontot, és nincs 3 befejezett pályájuk a Kezdőlovas NYÍLT versenyszámban , nem léphetnek fentebbi kategóriába, függetlenül attól, hogy már akár 1 évet versenyeztek itt a Kezdőlovas versenyszámokban.
Aki fentebb lépett a kezdő lovas szintről, az már nem indulhat többet itt, és nem indulhat ennek a számnak a Bajnokságáért sem.
Rajtengedély vizsgával rendelkező lovas itt nem versenyezhet.
Nevezni lehet 18 éves korig.
Pálya: A pályán 10 db ugrást helyezünk el. Az akadályok mérete: 70 cm-nél nem magasabb és 70 cm-nél nem szélesebb. Kőfal, vizes árok, valamint összetett ugrás nem épül. Az akadályok alá térkitöltő elem (bója, kerítés, palánk, kőfal elem) behelyezhető.
A kezdő lovas versenyszámban a póniknak nem helyezzük lentebb az akadályokat, ugyanazon a magasságon versenyeznek, mint a nagyobb társaik.
Elbírálás: DSZ: lovasok stílusversenyének bírálata szerint. A pálya teljesítésére alapidő van megadva.
Díjazása: 1-3 helyig érem a versenyzőknek. A lovakat 1-6. helyig szalagozzuk.
1. KEZDŐ LOVAS NYÍLT versenyszám - 70 cm - (MINŐSÍTŐ VERSENYSZÁM)
A versenyszám hiba-idős elbírálással zajlik.
Ebbe a versenyszámba azok a gyerekek nevezhetnek, akik kezdőlovasok, és az adott versenynapon indultak a Kezdőlovas 70 cm STÍLUS versenyszámban.
Ahhoz, hogy fentebbi díjugrató versenyszámokba indulhasson, versenyeznie kell itt a Kezdőlovas NYILT versenyszámban és teljesíteni kell a 3 befejezett pályát. Azok, akik a KEZDŐLOVAS STÍLUS versenyszámban nem szerezték meg a 2 db 6 vagy afeletti stíluspontot, és nincs 3 befejezett pályájuk a Kezdőlovas NYÍLT versenyszámban, nem léphetnek fentebbi kategóriába, függetlenül attól, hogy már akár 1 évet versenyeztek itt a Kezdőlovas versenyszámokban.
Nevezni lehet 18 éves korig
Pálya: A pályán maximum12 db ugrást helyezünk el. Az akadályok mérete 70 cm - nél nem magasabb és 70 cm - nél nem szélesebb. Kőfal, vizes árok, valamint összetett ugrás nem épül. Az akadályok alá térkitöltő elem (bója, kerítés, palánk, kőfal elem) behelyezhető.
Elbírálása: A pálya teljesítésére alapidő van megadva.
Díjazása: Minden befejezett pályát teljesítő lovas, függetlenül a hibaponttól és a helyezéstől, minősül az Országos Bajnokságra.1-6 helyig a lovakat szalagozzuk, 1-3 helyig érem a versenyzőknek.
A befejezett pályát teljesítő versenyző minősül az országos bajnokságra, ahol az év kezdőlovasa címért versenyezhet, VAGY TOVÁBBLÉPHET a magasabb kategóriákba, és megszerezheti a minősülést az országos döntőre. Azok a versenyzők, akik a megszerzett stíluspontok és befejezett pályák után tovább lépnek valamelyik fentebbi kategóriába, azok kezdő lovasként, már nem indulhatnak az országos bajnokságon.
Az Országos Bajnokságra 2 befejezett pálya teljesítése szükséges itt a Kezdőlovas NYÍLT versenyszámban. Figyelem! A Kezdőlovas stílus versenyszámban befejezett pálya nem minősít az Országos Bajnokságra!
5. PÓNI 80 cm (Minősülő versenyszám) - Pónik/ Kislovak mérethatártól függetlenül 148 cm bottal mért marmagasságig
Ebbe a kategóriába bármilyen fajtájú ló nevezhető, ha a bottal mért marmagassága nem haladja meg a 148 cm - t. Nevezni lehet 18 éves korig.
Pálya: A pályán maximum12 db ugrást helyezünk el. Az akadályok mérete 80 cm - nél nem magasabb és 80 cm - nél nem szélesebb. Minden akadálytípus építhető, akár térkitöltő kőfal és kerítés elem, palánk is, ami belefér a megadott mérethatárokba. A vizes tálca építése kötelező, mérete maximum 95 cm széles lehet.
Összetett ugrás épülhet, de csak két vágtaugrásra.
Elbírálása: A pálya teljesítésére alapidő van megadva. Hibátlanok egyszeri összevetése az első helyért. Az összevetés pályáján maximum 5 cm -t lehet emelni.
Díjazása: Minden befejezett pályát teljesítő lovas, függetlenül a helyezéstől és a hibapontok számától, minősül az Országos Bajnokságra.1-6 helyig a lovakat szalagozzuk, 1-3 helyig érem a versenyzőknek.
1. Nagy ló kategória (Minősülő versenyszám)
Figyelem! Az eddigi 90 cm-ről 80 cm-re változott az akadályok magassága a Nagy Ló versenyszámban!
Ebbe a kategóriába bármilyen fajtájú ló nevezhető, amelynek a mérete meghaladja a 148 cm bottal mért marmagasságot. Nevezni lehet 18 éves korig.
Pálya: a pályán maximum 12 db ugrást helyezünk el. Az akadályok mérete 80 cm - nél nem magasabb és 90 cm - nél nem szélesebb. Minden akadálytípus építhető, akár térkitöltő kőfal és kerítés elem, palánk is, ami belefér a megadott mérethatárokba. A vizes tálca építése kötelező, mérete maximum 95 cm széles lehet.
Összetett ugrás épülhet, de csak két vágtaugrásra
Iram: 350 m/perc
Elbírálása: a pálya teljesítésére alapidő van megadva. Hibátlanok egyszeri összevetése az első helyért.
Az összevetés pályáján maximum 5 cm - t lehet emelni.
Díjazása: Minden lovas, aki befejezett pályát teljesít, függetlenül a hibaponttól és a helyezéstől, minősül az Országos Bajnokságra. 1-6 helyig a lovakat szalagozzuk, 1-3 helyig legalább egy érem a versenyzőknek.
1. Díjugratás Nyílt versenyszám (Az adott helyszín kupagyőztesi címéért, nem minősülő versenyszám)
Figyelem! Az eddigi 90 cm-ről 80 cm-re változott az akadályok magassága a NYÍLT versenyszámban!
Ebbe a kategóriába mérethatártól függetlenül bármelyik ló nevezhető, ha az adott versenynapon, a kezdő ló és a kezdő lovas kategória kivételével bármelyik kategóriában indult.
A lovasa a kezdő lovas versenyszám kivételével az adott versenynapon részt vett a díjugrató számok valamelyikében. Nevezni lehet 18 éves korig.
Pálya: A pályán maximum 12 db ugrást helyezünk el. Az akadályok mérete 80-cm-nél nem magasabb és 90 cm - nél nem szélesebb. Minden akadálytípus építhető, akár kőfal, palánk, kerítés is, ami belefér a megadott mérethatárokba. A vizes tálca építése kötelező, mérete maximum 95 cm széles. Összetett ugrás nem épül.
Elbírálása: a pálya teljesítésére alapidő van megadva. Hibátlanok egyszeri összevetése az első helyért. Az összevetés pályáján maximum 5 cm-t lehet emelni.
Díjazása: Az első helyezett a kupagyőztes serleget kap, 1-3 helyig érem a versenyzőknek. 1-6 helyig a lovakat szalagozzuk.
Figyelem! A NYÍLT versenyszámból nem lehet az Országos Bajnokságra minősülni.
2009-től a MLSZ díjugrató szakbizottság szabályzatát alkalmazzuk.
1. Akadály leverése, akadályrombolás 4 hibapont.
2. A versenyen megadott alapidő túllépéséért, minden megkezdett 4 másodperc után 1 hibapontot kap a versenyző. Összevetésben pedig 1 másodpercenként 1 hibapont.
3. A ló minden egyes ellenszegüléséért 4 hibapont jár.
4. Háromszori ellenszegülés után a versenyző nem folytathatja a versenyt. A csengő jelzése után el kell hagynia a pályát, eredményét nem értékeljük.
5. Ha a versenyző egy soron következő akadály síkja mögé lovagol, és onnan visszafordulva teljesíti azt (kijavított pályatévesztés), minden egyes esetben 4 hibapontot kap. Ha a saját vonalát keresztezi, 4 hibapontot kap.
6. Lóról esés esetén kizárás.
7. Lóval való bukás esetén kizárás
A hiba elbírálását, annak megítélését a hivatalos versenybíró és a technikai küldött hivatott eldönteni.
ÓVÁS: a verseny folyamán óvást benyújtani a technikai delegáltnál, írásban, 5000 Ft óvási díj ellenében lehet. Az óvási díj csak az óvás jogossága esetén jár vissza. Óvás esetén a kijelölt óvási bizottság döntését kell figyelembe venni.
DÍJUGRATÓ versenyszámok Országos Bajnoksága 2015.
A részvétel feltétele az adott versenyszámban 2 befejezett pálya teljesítése, a díjugratás nyílt versenyszámot kivéve.
Az elődöntőben itt is 2 különböző lóval nevezhetnek a lovasok.
A döntőben viszont már csak egy lóval vehetnek részt a versenyzők, ez nem vonatkozik azokra, akik nagy lóval is és póni lóval is versenyeztek a nap folyamán, mert ők mindkettővel jogosultak indulni a díjugratás nyílt versenyszámban.
Bajnokságot csak a - Díjugratás Előkészítő 60 cm, Díjugratás Kezdő Lovas - NYÍLT, - Póni 80 cm és - Nagy ló kategóriákban rendezünk.
Továbbá NYÍLT versenyszámban, ahová a Póni 80 cm és Nagy ló versenyszámokban induló lovasok jogosultak benevezni az „Év legeredményesebb díjugrató lovasa" címért.
A versenyszámok elbírálása:
A lovas az elődöntőben, az alappályán szerzett hibapontját viszi magával.
Az a versenyző, akit az elődöntőben nem teljesítette a döntőbe jutás feltételét, továbbá az a versenyző, akik 2 lóval vett részt az elődöntőben, a második napon részt vehet a vigaszágas versenyben. Az elődöntőben két lóval indult versenyzők vigaszágas versenyben csak azzal a lóval versenyezhetnek, amelyik nem ment a döntőben.
ELŐDÖNTŐBEN:
Díjugratás Előkészítő 60 cm: mint a FEI „ A" szabály 238 § 2.2. (egyszeri összevetéssel)
Díjugratás Kezdő Lovas: mint a FEI „ A" szabály 238 § 2.2. (egyszeri összevetéssel)
Póni 80 cm: mint a FEI „ A" szabály 238 § 2.2. (egyszeri összevetéssel)
Nagy ló: mint a FEI „ A" szabály 238 § 2.2. (egyszeri összevetéssel)
Nyílt: mint a FEI „ A" szabály 238 § 2.1. (hiba-idős)
Díjugratás Előkészítő 60 cm:
A döntő versenyszámért külön eredményhirdetés nincs, csak a bajnokságért. A kezdő lovas kategória Országos Bajnoka cím eldöntése az elődöntő és döntő alappályák „A" szabály szerinti hibapontjainak összegzésével történik. Az első három helyen, pont-azonosság esetén összevetésre kerül sor. Hibátlanok esetén emelt, nem hibátlanok esetén nem emelt magasságú pályán. A további helyezések eldöntésénél a döntőben elért jobb eredmény (hiba és idő) rangsorol.
Díjugratás Kezdő Lovas:
Póni 80 cm:
A döntő versenyszámért külön eredményhirdetés nincs, csak a bajnokságért.
„ A" szabály 238 § 2.2. (egyszeri összevetéssel) az első 3 helyért, a többi helyezésnél hibapont egyenlőség esetében a döntő napján elért jobb eredmény (hibapont és idő) rangsorolja a lovasokat. A két nap összesített eredménye alapján hibátlanok emelt magasságú pályán kerülnek összevetésre, a hibaponttal rendelkezők változatlan méretű pályán kerülnek összevetésre.
Nagy ló:
Díjugratás Nyílt:
A Díjugratás Előkészítő versenyszámban és a Kezdő Lovas versenyszámban induló lovasok, aki év közben a kategóriában megszerzett minősülés után továbblépve, indultak a fentebbi kategóriákban, és ott minősültek, csak a magasabb kategóriában megszerzett minősülésnek megfelelő versenyszám döntőjén indulhatnak.
Ha fentebbi kategóriába lépve nem sikerült minősülniük, akkor nem vehetnek részt az Előkészítő és a Kezdő lovas Bajnokságban.
• Pálya: minden kategóriában a versenykiírásoknak megfelelően. Az akadályok mérete maximum 10 cm-el megnövelhető. A z Előkészítő és a Kezdő lovas kategória kivételével, minden kategóriában beépítésre kerül a vizes tálca, a kőfal a palánk és kerítés jellegű térkitöltő elemek.
• Öltözet: Fehér színű lovaglónadrág, zakó, védőmellény és 3 ponton rögzített lovagló sapka viselése kötelező!